สวัสดีค่ะ จะสิ้นเดือนแล้วประจำเดือนยังไม่มา เลื่อน 7-10 วันแล้ว มีเพศสัมพันธุ์กับแฟนปล่อยตลอดค่ะ ลองซื้อที่ตรวจมาตรวจแล้ว 2 อันก็ขึ้นขีดเดียว ไม่ท้อง แต่มีอาการเจ็บเต้านม เจ็บหัวนม เวียนหัว คลื่นไส้ เหนื่อยๆและง่วงบ่อยๆ จากที่กินข้าวเยอะ ตอนนี้4-5 คำก็เอียนแล้ว รู้สึกหน่วงๆด้านหลังช่วงล่างและหน่วงๆบริเวณหน้าท้องค่ะ แบบนี้จะมีโอกาสท้องมั๊ยคะ ใช้ที่ตรวจแล้วแต่ขึ้นขีดเดียวค่ะ
สวัสดีค่ะ ประจำเดือนที่จัดว่ามาช้ากว่าปกติ คือช้ากว่า 35 วันจากรอบก่อน โดยที่อาจจะมีสาเหตุที่พบได้บ่อยที่สุดก็คือเรื่องของการตั้งครรภ์ สาเหตุอื่นๆเช่นความผิดปกติในมดลูกหรือรังไข่ หรือระดับฮอร์โมนจากรังไข่ไม่ปกติ มีโรคไทรอยด์ น้ำหนักตัวที่น้อยหรือมากเกินไป เป็นต้นโดยชุดตรวจครรภ์ให้ผลบวกได้ที่ 10-14 วันหลังปฏิสนธิค่ะ หากตรวจแล้วไม่ตั้งครรภ์ แต่ประจำเดือนยังไม่มา ควรไปยืนยันอีกครั้งที่รพ. ถ้าไม่ตั้งครรภ์จริงๆ แพทย์จะตรวจหาสาเหตุอื่นๆที่เป็นไปได้ดังกล่าวมา อาการอื่นๆที่กล่าวมาไม่ได้สัมพันธ์หรือจำเพาะเจาะจงต่อการตั้งครรภ์ค่ะ และไม่ควรซื้อยาปรับฮอร์โมนใดๆมากินเองโดยยังไม่ทราบสาเหตุที่แน่ชัด